钦定古今图书集成/明伦汇编/闺媛典/第272卷 > 皇清五 > 刘源淳妻李氏
## 钦定古今图书集成/明伦汇编/闺媛典/第272卷 > 皇清五 > 刘源淳妻李氏

按《新乡县志》：李氏，诸生刘源淳妻。年二十五，夫亡，子仅周岁，艰苦备尝，抚育成立。顺治十六年冬，寇至，舅被执，发藏仅十馀金，苦炙之。氏泣曰：“安有坐视其翁之死而不救者？” 遂启户出，谓贼曰：“吾家贫，实不能应，宁杀我，勿苦吾翁也。” 引贼刃求代翁死，复以身就焰，求代翁受炙。贼胥感动而散，年五十有六卒。